Joseph Louis Gay-Lussac

Louis Joseph Gay-Lussac (n. ye la 6ma di decembro 1778 en Saint-Léonard-de-Noblat til la 9ma di mayo 1850 en Paris) esis kemiisto.

En 1802, ilu deskovris dilat-lego di gasi, e pos kelka yari, volumina legi qua nun portas lua nomo. Ta lasta indikas ke la gasi inter mixas segun simpla volumina raporti. Il adportis kelka emendi ad merkuriala barometro. En 1804 ilu facis du balon-acensi por studiar la varii di terala magnetismo e l'aero-kompozo en multa altitudi.

En 1808 kun kemiisto Louis Jacques Thénard, Gay-Lussac laboris ad preparo di kalio e natro, e deskovris borono. La sequanta yaro ilu demonstris ke kloro, nominita lore muriala oxa acido, esas simpla korpo. En 1815, ilu deskovris nitra karbono, di formulo C2N2. En industriala kemio il plubonigis fabrik-procedi di sulfala acido ed oxala acido, ed ajustis metodi por dosala kontrolo.

Kategorio:Franciana kemiisti